CELEX: 62019TN0715
Language: ro
Date: 2019-10-21 00:00:00
Title: Cauza T-715/19: Acțiune introdusă la 21 octombrie 2019 – Wagenknecht/Consilliul European

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/51
            
         
      Acțiune introdusă la 21 octombrie 2019 – Wagenknecht/Consilliul European
      (Cauza T-715/19)
      (2020/C 54/57)
      Limba de procedură: engleza
      
         Părțile
      
      
         Reclamant: Lukáš Wagenknecht (Pardubice, Republica Cehă) (reprezentant: A. Dolejská, avocat)
      
         Pârât: Consilliul European
      
         Concluziile
      
      Reclamantul solicită Tribunalului:
      
                  —
               
               
                  constatarea faptului că în mod nelegal Consiliul European Council s-a abținut să acționeze împotriva conflictului de interese în care se află domnul Andrej Babiš, prim-ministrul ceh, în raport cu bugetul Uniunii Europene.
               
            
         Motivele și principalele argumente
      
      În susținerea acțiunii, reclamantul invocă șase motive.
      
                  1.
               
               
                  Primul motiv, întemeiat pe faptul că, prin scrisoarea din 5 iunie 2019, reclamantul a invitat Consiliul European să acționeze și i-a adresat Consiliului European, la 10 iunie 2019, o invitație de a acționa în temeiul articolului 265 TFUE, prin care i-a solicitat să nu îl invite pe domnul Andrej Babiš, aflat în presupusul conflict de interese, la reuniunea Consiliului European din 20 iunie 2019, în cadrul căreia, potrivit punctului 4 de pe ordinea de zi, a fost discutat bugetul Uniunii Europene.
                  
                              —
                           
                           
                              Cu toate acestea, reclamantul observă că, la 20 iunie 2019, prim-ministrul ceh, domnul Babiš, aflat în presupusul conflict de interese, a fost prezent la reuniunea Consiliului European în cadrul căreia, potrivit punctului 4 de pe ordinea de zi, a fost discutat bugetul Uniunii Europene.
                           
                        
            
                  2.
               
               
                  Al doilea motiv, întemeiat pe faptul că răspunsul Consiliului European la invitația de a acționa adresată de reclamant era neconcludent, contradictoriu și nu definea poziția acestuia.
               
            
                  3.
               
               
                  Al treilea motiv, întemeiat pe faptul că reclamantul este afectat în mod direct de neexcluderea de către Consiliul European a domnului Babiš de la deliberările privind viitorul buget al Uniunii Europene în cadrul reuniunilor Consiliului European, întrucât:
                  
                              i.
                           
                           
                              nu este necesar niciun alt act intermediar pentru a exclude de la sesiunea Consiliului European persoane aflate în conflict de interese; și
                           
                        
                              ii.
                           
                           
                              situația juridică a reclamantului este afectată ca urmare a faptului că acesta este: (a) un reprezentant ales al Senatului ceh, însărcinat cu investigarea presupusului conflict de interese în care s-ar afla prim-ministrul ceh în calitate de membru al unei comisii speciale din cadrul Senatului, înființate în acest scop, și (b) un viitor concurent al candidaților partidului ANO 2011, aflat sub controlul prim-ministrului ceh.
                           
                        
            
                  4.
               
               
                  Al patrulea motiv, întemeiat pe faptul că afectarea individuală a reclamantului în ceea ce privește presupusa omisiune a Consiliului European de a acționa împotriva presupusului conflict de interese în care s-ar afla prim-ministrul ceh, domnul Babiš, decurge:
                  
                              i.
                           
                           
                              dintr-o obligație constituțională de a controla adoptarea corectă a actelor juridice ale Uniunii Europene, inclusiv bugetul Uniunii (Cadrul Financiar Multianual 2021-2027);
                           
                        
                              ii.
                           
                           
                              dintr-o obligație constituțională care implică dreptul de a controla prim-ministrul ceh atunci când acesta acționează în cadrul Consiliului European, inclusiv obligația de exercita în mod responsabil funcția de membru al comisiei speciale a Senatului, însărcinată cu investigarea susținerilor privind presupusul conflict de interese în care s-ar afla prim-ministrul ceh, domnul Babiš;
                           
                        
                              iii.
                           
                           
                              din alegerea reclamantului în Senatul ceh în anul 2018, în concurență cu candidații ANO 2011 aflați sub controlul prim-ministrului ceh.
                              Reclamantul susține că refuzul Tribunalului de a admite prezentul argument ar echivala cu o denegare de dreptate, conducând la o imposibilitate efectivă a membrilor parlamentelor naționale de a controla membrii guvernelor acestora în raport cu actele îndeplinite în Consiliul European sau în Consiliu.
                           
                        
            
                  5.
               
               
                  Al cincilea motiv, întemeiat pe existența unei obligații a Consiliului European de a acționa împotriva conflictelor de interese în temeiul articolului 325 alineatul (1) TFUE și al articolului 61 alineatul (1) din Regulamentul financiar (1).
                  
                              —
                           
                           
                              Reclamantul susține că au fost îndeplinite toate condițiile care atrag obligația Consiliului European de a acționa, și anume, de a preveni sau de a neutraliza presupusul conflict de interese în care s-ar afla prim-ministrul ceh, domnul Babiš.
                           
                        
            
                  6.
               
               
                  Al șaselea motiv, întemeiat pe încălcarea de către Consiliul European a obligației de a acționa în temeiul articolului 325 alineatul (1) TFUE și al articolului 61 alineatul (1) din Regulamentul financiar menționat.
               
            
         (1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO 2018 L 193, p. 1).